MT
C 235/44
Il-Ġurnal Uffiċjali tal-Unjoni Ewropea
3.7.2023
Motivi u argumenti prinċipali Insostenn tar-rikors tagħha, ir-rikorrenti tinvoka erba’ motivi. 1.
L-ewwel motiv ibbażat fuq ksur tar-Regolament ta’ Kondizzjonalità (2) tad-dover li jingħataw raġunijiet adegwati, il-prinċipju ta’ proporzjonalità, l-Artikolu 16 tal-Karta tad-Drittijiet Fundamentali tal-Unjoni Ewropea, u tar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 (3). — Ir-rikorrenti ssostni li l-Kummissjoni u l-Kunsill (i) naqsu milli jistabbilixxu r-relevanza tal-ksur għall-ġestjoni finanzjarja soda tal-baġit tal-Unjoni jew tal-protezzjoni tal-interessi finanzjarji tal-Unjoni u naqsu milli jistabbilixxu rabta ġenwina bejn il-ksur u r-riskju gravi li tiġi affettwata l-ġestjoni finanzjarja soda tal-baġit tal-Unjoni jew il-protezzjoni tal-interessi finanzjarji tal-baġit tal-Unjoni; u (ii) naqsu milli jistabbilixxu l-proporzjonalità tal-miżura taħt l-Artikolu 5(3) tar-Regolament ta’ Kondizzjonalità.
Ir-rikorrenti tqis ukoll li l-Kummissjoni u l-Kunsill wettqu żbalji ta’ evalwazzjoni, kisru r-Regolament ta’ Kondizzjonalità u kisru l-obbligu li jiġu pprovduti raġunijiet adegwati f’dan ir-rigward. 2.
It-tieni motiv ibbażat fuq ksur tal-prinċipju ta’ preżunzjoni ta’ innoċenza u ksur tal-prinċipju ta’ trattament ugwali u ta’ nondiskriminazzjoni. 3.
It-tielet motiv ibbażat fuq ksur tad-dritt li wieħed jopera fuq suq mingħajr distorsjoni (Artikolu 16 tal-Karta tad-Drittijiet Fundamentali tal-Unjoni Ewropea flimkien mal-Artikoli 101-108 TFUE). 4.
Ir-raba’ motiv ibbażat fuq ksur tal-prinċipji ta’ ċertezza legali, aspettattivi leġittimi u ksur tar-rekwiżiti formali essenzjali. — Fil-kuntest tal-ewwel, it-tieni u r-raba’ motiv tagħha, ir-rikorrenti żżid motiv ta’ illegalità kontra r-Regolament ta’ Kondizzjonalità, fil-każ li r-Regolament jeskludi eżenzjonijiet individwali mill-applikazzjoni tad-deċiżjoni kkontestata.
(1) (2) (3)
Deċiżjoni ta’ Implimentazzjoni tal-Kunsill (UE) 2022/2506 tal-15 ta’ Diċembru 2022 dwar miżuri għall-protezzjoni tal-baġit tal-Unjoni mill-ksur tal-prinċipji tal-istat tad-dritt fl-Ungerija (ĠU 2022 L 325, p. 94).
Regolament (UE, Euratom) 2020/2092 tal-Parlament Ewropew u tal-Kunsill tas-16 ta’ Diċembru 2020 dwar reġim ġenerali ta’ kondizzjonalità għall-protezzjoni tal-baġit tal-Unjoni (ĠU 2020 L 433 I, p. 1).
Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018 L 193, p. 1).
Rikors ippreżentat fis-17 ta’ April 2023 – Domingo Alonso Group vs EUIPO – Ald Automotive u Salvador Caetano Auto (my CARFLIX) (Kawża T-200/23) (2023/C 235/58) Lingwa tar-rikors: l-Ispanjol Partijiet Rikorrent: Domingo Alonso Group, SL (Las Palmas de Gran Canaria, Spanja) (rappreżentant: J. García Domínguez, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Ald Automotive, SA (Majadahonda, Spanja), u Salvador Caetano Auto (SGPS), SA (Vila Nova de Gaia, il-Portugall)
Informazzjoni dwar il-proċedimenti quddiem l-EUIPO Proprjetarju tat-trade mark kontenzjuża: ir-rikorrenti, Domingo Alsonso Group SL u l-parti l-oħra quddiem il-Bord tal-Appell, Salvador Caetano Auto (SGPS) SA Trade mark kontenzjuża: trade mark figurattiva “my CARFLIX” – Trade mark tal-Unjoni Ewropea Nru 18 124 505